A Móri Többcélú Kistérségi Társulás Társulási Tanácsa (5 tagjának jelenlétében) – a döntéshozatalhoz előírt szavazatszámnak megfelelően – 5 igen (19660 fő lakosságszámot képviselve), 0 nem és 0 tartózkodás mellett az alábbi határozatot hozta:

Móri Többcélú Kistérségi Társulás
Társulási Tanácsának
39/2026. (V.28.) határozata

a Református Egységes Gyógypedagógiai, Konduktív Pedagógiai Módszertani Intézmény és Pedagógiai Szakszolgálattal kötendő köznevelési megállapodás tárgyában

1. A Móri Többcélú Kistérségi Társulás Társulási Tanácsa jóváhagyja  a Református Egységes Gyógypedagógiai, Konduktív Pedagógiai Módszertani Intézmény és Pedagógiai Szakszolgálattal (a továbbiakban: Református EGYMI) kötendő megállapodást a határozat melléklete szerinti tartalommal, melynek értelmében a Református EGYMI Móri Tagintézménye a Meseház Óvoda-Bölcsőde tagintézményeiben 2026. szeptember 1. napjától ingyenesen biztosítja a sajátos nevelési igényű, valamint a beilleszkedési, tanulási, magatartási nehézséggel küzdő gyermekek fejlesztését és gyógytestnevelés tartását.

2. A Társulási Tanács felkéri az elnököt a módosított megállapodás aláírására.

3. A Társulási Tanács a 26/2026.(IV.30.) határozatát hatályon kívül helyezi.


Határidő: azonnal
Felelős: elnök (Humánügyi Iroda)









Fenyves Péter

